text: Nyt overfald på Egumvejens Skole
  04 februar 2010 kl. 13.24
  Egumvejens Skole i Fredercia har problemer med mobning og vold. Tirsdag blev en 14-årig overfoldet af tre andre drenge, som stak en finger i øjet på ham.
  Drengen, der i forvejen har nedsat syn på det ene øje, blev opsøgt af de tre drenge på skolen. 
  Tidligere er andre elever blevet overfaldet og mobil-filmet på skolen. Det såkaldte happy-slapping. 
  -Den 14-årig dreng bliver slået i mellemgulvet, og de forsøger at stikke en finger i øjet på ham. Drengen har i forvejen nedsat syn på det ene øjne, så hvis det var lykkes overfaldsdrengene at stikke den finger i øjet på ham, kunne det være endt med, at drengen blev blind, oplyser vicepolitikommissær Bruno Nowack, lokalpolitiet i Fredericia til Fredericia Avisen.
  
  Lærer greb ind
  En lærer kom til stede og greb ind. De tre drenge, der overfaldt den 14-årige, går på skolen. De er også i alderen 14-15 år.
  Politiet kender ikke motivet til overfaldet på den 14-årige. 
  -Der foregår et eller andet på Egumvejens Skole, som vi ikke lige har styr på lige nu. Der har været lignende episoder om vold på skolen, slutter Bruno Nowack.
  